alse gecomen ende gebleven zijn vander zijden des voirs
wouters huers vaders ende sijnd vorden en oic die
staende den huwelijc tusschen der selver kinden vader
en moeder vercregen moigen zijn zoe vre die voe ten
wille ende disposicien vander moeder niet gesedt en sijn
en de selve moeder die opten dach van heden houden ende
besitten es hoedanich die zijn ende wair die gelegen
zijn Behalven dat den voirs cornelise dair aen nae
zijnder moeder doot en niet eer volgen zullen als voer
zijn kinsgedeelte viventwintich rinscher guld erflic en
ome rinsche guld lijfpen tot sijnen live welke rinten
beide erflic en lijftochtlijc de selve twee gebrueden
en hue na comelinge hem van den selven huen kinsge
deelte jairlix selen geven ende betalen ende die dair
op oft eldere op seke goede onderpande dair voe goet
genoech zijnde zonder argelist besetten Op vueghe
dat de selve jan ende wouter oft hue nacomelinghe
die voirscr erfrinte aenden selven cornelise souden
moigen quiten alst hen geliefde teenen male metter
somen van vijfhondert rinscher guld tstuc te xx stuvs
eens dair voe te gheven ende met vollen rinten na
gelanghde vanden tide dat die quitinge gesciedde ende
hoe vre die erfrinte onvercocht en ongequete wae
ter tijt vander aflivich desselfs cornelijs dat dan
de selve erfrinte ter stont nae sijn doot comen ende